Jaggery & winter: জানেন কি শীতকালে কেন খাওয়া ভাল আখের গুড়?

কোভিডকালে সংক্রমণের আতঙ্কের জেরে বেড়েছে স্বাস্থ্য নিয়ে সচেতন মানুষের সংখ্যা। সেই মত শরীর সুস্থ রাখতে, ওজন এবং ডায়বিটিসের মত সমস্য নিয়ন্ত্রণে রাখতে অনেকে বেছে নিচ্ছেন রান্না নিত্য প্রয়োজনীয় বেশ কিছু উপকরণের হেলদি অলটারনেটিভ। সেই তালিকায় সবার থেকে এগিয়ে গুড়। অনেকেই চিনির বিকল্প হিসেবে প্রথমে মধু বাঁচলেও, সম্প্রতি ভেজাল মধু নিয়ে ওঠা বিতর্কের মাঝে আপন করে নিয়েছেন গুড় ও গুড়ের তৈরি সামগ্রী। তবে আপনি কি এটা জানেন শুধু চিনির বিকল্প হিসেবেই নয় শীতকালে আপনার রান্নাঘরে স্বাস্থ্য ভাল রাখতে এই সব কারনে অবশ্যই রাখুন আখের গুড়।

সম্প্রতি আখের রস থেকে কীভাবে গুড় তৈরি হয় সেই নিয়ে দারুণ একটি ভিডিও তাঁর ইনস্টগ্রাম অ্যাকাউন্টে শেয়ার করেছেন সেলিব্রিটি শেফ কুণাল কাপুর। সেখানেই শীতকালে আখের গুড়ের উপকারিতার কথা জানিয়েছেন তিনি। সেগুলো কী কী আপনিও জেনে নিন-

View this post on Instagram

A post shared by Kunal Kapur (@chefkunal)

গুড় শরীরের রোগ প্রতিরোধ ক্ষমতা বাড়িয়ে তোলে। করোনাকালে এটা একান্ত জরুরী।

গুড় শরীর গরম রাখে।

কোষ্ঠকাঠিন্যের সমস্যায় ভীষণ কাজের এবং পাচনক্রিয়া ভাল রাখে গুড়। পাশাপাশি হজমশক্তি বাড়াতে গুড় নানা রকমের ডায়জেসটিভ এনজাইম উত্পাদনেও সাহায্য করে।

গাঁটের ব্যাথা প্রতিরোধ করতে ভীষণ কাজের গুড়।  এমন কি ঋতুস্রাবের সময় মেনস্ট্রুয়াল ক্র্যাম্প কম করে

শরীরের বর্জ্যপদার্থ নিকাশ করতে সাহায্য করে গুড়।

গুড়ে প্রচুর পরিমানে আয়রন খেলে রক্তস্বল্পতার মত সমস্যার হাত থেকেও মুক্তি পাওয়া সম্ভব।

শ্বাসকষ্টজনিত কারনেও গুড় বেশ কাজের।

মেটাবলিজম ভাল করে এবং ওজন কমাতে সাহায্য করে গুড়।

তবে দেশের অন্য প্রান্তে  আখের গুড়ের চল থাকলেও শীতকালে বাঙালীর বাড়তি পাওনা খেজুরের গুড়। আখের গুড়ের মতই খেজুরের গুড়ও বেশ পুষ্টিকর।  তাই এই শীতে খেজুরের গুড়ের সন্দেশ, রসগোল্লা বা পায়েস ছাড়া দুরমকমের এই গুড় দিয়ে বানিয়ে ফেলুন নানা রকমের ডেজার্ট।

(ছবি সৌজন্য: Unsplash)